**15 minút** (ang. *15 Minutes*) je akčný triler z roku 2001 v hlavnej úlohe s Robertom De Nirom, Edwardom Burnsom a Karlom Rodenom. Film je o detektívovi z oddelenia vrážd a požiarnom inšpektorovi, ktorý musia zastaviť dvojicu východoeurópskych zabijakov, ktorý nahrávajú na kameru svoje vraždy a stávajú sa pre médiá senzačnými. Názov filmu je odkazom na známu citáciu Andyho Warhola: "In the future, everyone will be world famous for 15 minutes" - (V budúcnosti bude každý pätnásť minút slávny).

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Film začína tým, že Emil Slovak (Karel Roden) a Oleg Razgul (Oleg Taktarov) prichádzajú do USA. Vracajú sa, aby si vyzdvihli svoj podiel z dávnej lúpeže. Lenže skoro zistia, že peniaze sú dávno preč. Rozhodnú sa pomstiť a ich bývalý partner, od ktorého žiadajú peniaze, za to zaplatí životom. Smrteľne dobodajú aj jeho ženu a Oleg to všetko natočí na jeho novú ukradnutú kameru. Susedka je všetkému svedkom, ale stihne utiecť skôr, ako ju stihnú dostať. Emil tak spáli celý dom, aby skryl zločin.

Požiarny inšpektor Jordy Warsaw (Edward Burns) je ihneď privolaný k prípadu. Na miesto sa ale dostáva aj veľmi známy detektív Eddie Flemming (Robert De Niro). Je zaskočený brutálnosťou tohto zločinu a spôsobom akým bol zamaskovaný. Spojí sa s kolegom z podpaľačstva a spoločne sa vydávajú po stope zločincov.

V prvom rade musia nájsť svedkyňu, ktorá celú vraždu videla. Lenže ju nehľadajú len oni, ale aj obaja vrahovia. Tiež ich napadne, že by mohli materiál, ktorý natočili predať do televízie. Flemming síce dievča dostane, ale tú už sledujú zabijaci a nájdu si tiež detektíva. Prídu si preňho domov a sľubujú mu, že ho zabijú a výslednú nahrávku z vraždy predajú do televízie.

Nakoniec sa ukáže, aký je Emil psychopat a Flemminga skutočne zabije. Nahrávku predá za milión dolárov Robertovi Hawkinsonovi (Kelsey Grammer) z Top Story. Warsaw a celá polícia sa rozčuľuje, že to chce Robert zverejniť.

Keď sa všetko vysiela, sú Emil a Oleg v Planet Hollywood, lenže počas toho v nich ostatní diváci spoznajú vrahov a vypukne panika. Warsaw tam ihneď prichádza a zatkne Emila, kým Oleg mu uniká. Ale miesto toho, aby vzal vraha na policajnú stanicu, zavezie ho na opustené skladisko, aby ho zabil. Polícia ale prichádza práve včas a vezme Emila preč. Všetko vychádza podľa plánu, je totiž teraz celebritou a k tomu je nepríčetný. Jeho právnik prijíma prácu za 30% honoráru zo zárobku Emilovho príbehu. Medzitým Oleg žiarli na Emilov úspech.

Oleg totiž vie, že Emil svoj zjav psychopata iba predstiera a drží v ruke triumf, nahrávku s tým, ako Flemingovi Emil vysvetľuje pohnútky svojich zločinov a šialenosti. Vyhľadá Roberta a dá mu video, a tak sa ukazuje, ako je zatknutý úplne normálny. Robert to oznámi Emilovi, ktorý sa naštve, naraz zrazí policajta a strelí Olega. Vezme si ako rukojemníčku Flemmingovu snúbenicu. Lenže ho polícia obkľúči a Warshaw do tuctom rán zasiahne do hrudníka. Jeden z policajtov ale zistí, že Oleg stále žije, a tak sa za ním vydajú. Tam ale práve doznieva pár posledných slov na snímke, ktorú Oleg natočil, skôr ako sa zabil. 

 Opis zápletky alebo rozuzlenia príbehu sa tu končí.

Obsadenie
---------

* Robert De Niro ako Det. Eddie Flemming
* Edward Burns ako požiarny inšpektor Jordan Warsaw
* Kelsey Grammer ako Robert Hawkins
* Avery Brooks ako Det. Leon Jackson
* Melina Kanakaredes ako Nicolette Karas
* Karel Roden ako Emil Slovak
* Oleg Taktarov ako Oleg Razgul
* Vera Farmiga ako Daphne Handlová
* John DiResta ako Bobby Korfin
* James Handy ako Deputy Chief Declan Duffy
* Darius McCrary ako Det. Tommy Cullen
* Bruce Cutler ako Sám seba
* Charlize Theron ako Rose Hearn
* Kim Cattrall ako Cassandra
* David Alan Grier ako Mugger
* Vladimir Mashkov ako Milos Karlov
* Irina Gasanova ako Tamina Karlova
* Noelle Evans ako Honey
* Gabriel Casseus ako Unique
* Anton Yelchin ako chlapec v horiacej budove

Referencie
----------

1. ↑   *15 Minutes (2001)* [online]. Box Office Mojo, 28. august 2002, [cit. 2011-06-13]. Dostupné online.

Externé odkazy
--------------

* *15 minút* v Česko-Slovenskej filmovej databáze
* *15 Minutes* v Internet Movie Database (po anglicky)
* 15 minút na AllRovi
* 15 minút na Rotten Tomatoes

Zdroj
-----

*Tento článok je čiastočný alebo úplný preklad článku 15 Minutes na anglickej Wikipédii.*